Бипаша Басу

Бипаша Басу( ); 7 январи 1979) — ҳунарпешаи синамои ҳинд ва модел мебошад. Аввал ӯ дар филмҳои бо забони ҳиндӣ нақш меофарид баъдан дар филмҳои бо забони тамилӣ, телугу, банголӣ ва англисӣ низ нақш бозидааст. Бипаша дорандаи якчанд ҷоизаҳо мебошад, ки яке аз ҷоизаҳо ин Filmfare Awards мебошад. Ӯ бисёртар дар жанрҳои Триллер ва Даҳшатнок нақш мебозад, ки ба мухлисонаш писанд меоянд.

 Зиндагинома 
Бипаша Басу 7 январи соли 1979 дар Ню-Деҳлӣ дар оилаи банголиҳо таваллуд шудааст. Номи "Бипаша" -ро метавон ҳамчун "хоҳиши амиқи торик" тарҷума кард.

Баъдтар, оила ба Калкутта кӯчид, ки Бипаша аввалин қадамҳои муваффақонаи худро дар тиҷорати муделӣ гузошт. Бипаша ду хоҳар дорад - Бидиша ва Виҷаета. Дар кӯдакӣ, аз сабаби ранги тираи пӯст, ӯро зишт меномиданд. Бипаша забонҳои ҳиндӣ, англисӣ ва бенгалиро хуб медонад.

Дар мактаб вай баскетболро меписандид, орзу дошт, ки табиб шавад. Пас аз мактаб ӯ қарор дод, ки дар соҳаи тиҷорат ва ҳисобдорӣ фаъолият кунад. Дар Калкутта вай ҳатто ба омӯхтани асосҳои мудирият шурӯъ кард, аммо тақдири ӯро мулоқот дар меҳмонхонаи Калкутта бо агент Меҳр Ҷессия, ки ӯро модаркалон мешуморад, тағир дод.

Дар 16-солагӣ, Бипаша дар озмуни моделҳои Godrej Cinthol Supermodel ғолиб шуд.

Дар 17-солагӣ, ӯ дар озмуни байналмилалии Форд Супермодели озмуни ҷаҳонӣ дар Флорида ширкат варзид ва ҷои 3-юмро касб кард. Вай, аз ҷумла, як мошини сабукрави Фордро таблиғ мекард ва ба Ню Йорк даъват шуда, дар саҳифаҳои маҷаллаҳои тобнок пайдо мешуд.

Бипаша метавонист як топ-модели байналмилалӣ шавад, аммо ҳасрати ватани худ Бипашаро маҷбур сохт, ки ба Ҳиндустон баргардад ва дар он ҷо дар таблиғот ширкат варзида, дар подиум кор кунад.

 Фаъолият 
Соли 2001, Бипаша дар мелодраммаи коргоҳии "Ajnabee" ду нақшро бозид. Тамошобинонро манзараҳои ин филм, ки дар Швейтсария ва Молдив сабт шудааст, мафтун мекунанд. Номҳои шабеҳи қаҳрамонҳо низ ба сужети мураккаб нофаҳмиҳо илова мекунанд. Масалан, дар расм ҳам Соня ва ҳам Сония мавҷуданд.

Соли 2002, ӯ дар триллери мазҳакавии "Aankhen" нақш офарид. Нақшҳои асосиро дар филм Амитабҳ Баччан ва Акшай Кумар бозиданд,ки онҳо дар қатори Клинт Иствуд ва Ҳаррисон Форд дар феҳристи ҳунарпешаҳои дӯстдоштааш шомиланд.

Ҳамин тариқ соли 2002 бо иштироки вай чор филм бароварда шуд. Наворбардорӣ 6 моҳ тӯл кашид, боқимондаи шаш моҳ Бипаша истироҳат кард ва бо лоиҳаҳои дигар машғул буд.

Аввали соли 2003 яке аз филмҳои машҳуртарини филмномаи Бипаша - триллери эротикии "Jism" ба намоиш баромад. Мунаққидон иҷрои ӯро хуб пазируфтанд. Сужети навор ба асарҳои Ҷеймс Ҳедлӣ Чейз шабоҳат дорад: аз зебоияш истифода бурда маъшуқашро ба куштани шавҳараш бармеангезад. Ӯ корашро анҷом дода дарк мекунад, ки қурбонии найранги фиребгар шудааст.

Соли 2004 Бипаша дар филми дигари "Blood Magic" нақш офарид. Мавзӯи филм ҳикоягари фолбинест, ки пас аз марги шавҳараш тасмим мегирад ба дигарон кумак кунад. Шиори филм "Чӣ мешавад, агар шумо ояндаро донед..." мебошад.

Соли 2005, Бипаша каме аз жанри писандидааш тарснок дур шуд ва дар мелодрамаи ошиқонаи "Barsaat" ва мазҳакаи "No Entry" нақш бозид. Филми аввал нусхаи филми амрикоии Stylish Thing мебошад, ки дар он Рийс Уитерспоон ва Патрик Демпси нақш офариданд.

Филми дуюм аз ҷиҳати сужет ба силсилафилми русии "ТриАда" шабоҳат дорад, ки тирамоҳи соли 2019 намоиш дода шуд. Яке аз рафиқон дӯсти дигарашро бармеангезад, ки бо раққоси клуби шабона робита дошта бошанд. Образи стриптизёр Бобби (Бипаша) медошад, ки ба вай имконият медиҳад, ки қариб бараҳна дар назди тамошобинон намоён шавад.

Соли 2005 Бипаша "Зани матлубтарини Осиё" дониста шуд. Танҳо пас аз чаҳор соли пас аз дебюти ӯ, Zoom TV ва сомонаи Indiatimes.com ӯро ҳамчун яке аз 10 ҳунарпешаи зебои Болливуд муаррифӣ карданд.

Рӯзномаи бритониёии Eastern Eye соли 2007 Басуро ба унвони "ҷаззобтарин зани Осиё" сарфароз кард. Эътирофи байналмилалии зебоӣ ва истеъдоди ҳунарпешаи ҷавон диққати маҷаллаҳои ҷолибро ба худ ҷалб кард. Дар аксҳои нимбараҳна, мухлисон шакли ӯро диданд, то ҳунарманд ҳафтае 6 маротиба тамрин мекунад.

Соли 2006 ҳунарпеша нақши аввалини худро дар филми Болливуд "Dhoom 2", ки дар Бразилия ба навор гирифта шудааст, бозид. Нақши мотосиклсози ҳайратангез Алиакбар Фатҳхон, чун дар қисми якуми трилогия, Удай Чопра бозӣ кардааст. Аммо, акнун хислати Удай комилан ба тарафи некӣ гузашт.

Комедияи романтикии "Rab Ne Bana Di Jodi" соли 2008 ба стереотипҳои сокинони фазои пасошӯравӣ дар бораи филмҳои ҳиндӣ наздик аст. Қаҳрамонон суруд мехонанд ва рақс мекунанд, Бипаша низ дар суруди Phir Milenge Chalte Chalte худро мебозад. Худи ҳамон сол дар филми триллер ва ҷангии Race нақши Сония-ро бозид, ки ҳунарпешаҳо Сайф Алихон, Анил Капур, Акшае Кҳанна, Катрина Каиф, Ҷоннӣ Левер ва Долип Тоҳил низ ҳунарнамоӣ намудаанд.

Соли 2013, Бипаша дар филми Race 2 ки қисми дуюми Race мебошад нақши дуюмдараҷаро бозид ва дар ин филм Ҷон Абраҳам, Дипика Падуконе, Амиша Пател, Жаклин Фернандес ва Адитя Панчолӣ пайвастанд.

Инчунин, соли 2013, Бипаша нақши асосиро дар филми Супайрн Верма - Арвоҳ бозид. Мунаққидон жанри филмро ҳамчун омехтаи мелодрамаи тасаввуфӣ ва тарсноки нарм муайян мекунанд.

Соли 2015, Бипаша дар филми тарсноки румонтикии Бҳушан Пател дар муқобили шавҳари ояндааш Каран Сингҳ Гровер нақш офарид.

Аз соли 2020, Бипаша бори дуввум дар муқобили шавҳараш Каран Сингҳ Гровер дар драмаи интернетии ҷиноии Dangerous ҳунарнамоӣ намуд.

 Ҳаёти шахсӣ 

Бипаша бо ҳунарпеша Дино Мореа аз солҳои 1996-2002 ва бо Ҷон Абраҳам аз солҳои 2002-2011 муносибати ишқӣ дошт.

Соли 2015, Бипаша бо ҳамкораш Каран Сингҳ Гровер дар филми Alone вохӯрд ва онҳо ошиқ шуданд. Ин ҷуфт 30 апрели 2016 оиладор шуданд.

Пеш аз Бипаша, ҳунарпеша Каран Сингҳ Гровер ду маротиба издивоҷ карда аст. Ҳарду зан ҳунарпешаҳои маъруф, ки дар силсилафилмҳои телевизионӣ нақшофарӣ мекунанд ва бо ҳарду ҳамсар бо сабаби хиёнати ӯ ҷудо шудаанд. Вай камтар аз як сол бо ҳамсари аввалааш Шрадҳа Ниғам зиндагӣ кард. Аз ҳамсари дуввумаш - Ҷенифер Вингет - пас аз панҷ сол аз сабаби робита бо Бипаша ҷудо шуд. Вақте ки Каран ба ӯ хостгорӣ кард, ӯ 36 сол дошт.

 Филмнома 
 Филм 
 Сол Номгӯй  Нақш Шарҳҳо  2001 Ajnabee Сония Баҷаҷ/Нита Filmfare Award барои беҳтарин дебюти занона 2002Takkari Donga Панаса Филми телугу 2002Raaz Санҷана Дҳанраҷ Номзад—Filmfare Award барои Беҳтарин ҳунарпеша 2002Aankhen Райна Намоиши махсус 2002Mere Yaar Ki Shaadi Hai Рия 2002Chor Machaaye Shor Ранҷита 2002Gunaah Прабҳа Нараян 2003Tujhe Meri Kasam  Гириҷа Иҷрои махсус 2003Jism Сония Ханна  Номзад—Filmfare Award барои Беҳтарин иҷро дар нақши манфӣ|Filmfare Award for Best Villain 2003Footpath Санҷана Шриҷастав2003Rules: Pyaar Ka Superhit Formula Худаш Иҷрои махсус  2003Zameen Нандини Рай 2004Ishq Hai Tumse Хушбӯ  2004Aetbaar Рия Малҳотра 2004Rudraksh Гаятрӣ 2004Rakht Дриштӣ Найр 2004Madhoshi Анупама Каул 2005Chehraa Мегҳа 2005Sachein Манҷу Филми томилӣ 2005Viruddh... Family Comes First  Иҷрои махсус 2005Barsaat Анна Вирванӣ 2005No Entry Боббӣ Номзадӣ—Filmfare Award барои Беҳтарин ҳунарпешаи нақши дуюмдараҷа 2005Apaharan Мегҳа Басу 2005Shikhar Наташа 2006Humko Deewana Kar Gaye Соня Беррӣ 2006Darna Zaroori Hai Варша 2006Phir Hera Pheri Анурадҳа 2006Alag Худаш Иҷрои махсус дар суруди "Sabse Alag" 2006Corporate Нишигандҳа Дасгупта Номзад—Filmfare Award барои Беҳтарин ҳунарпеша  2006Omkara Белло Чаманбаҳор 2006Jaane Hoga Kya Адитӣ 2006Dhoom 2 Шоналӣ Боуз/Моналӣ Боуз 2007Nehlle Pe Dehlla Пуҷа 2007No Smoking  Иҷрои махсус дар суруди "Phoonk De" 2007Om Shanti Om Худаш Иҷрои махсус 2007Goal Румана 2008Race Соня Сингҳ 2008Bachna Ae Haseeno Радҳика/Шрея Ратҳод НомзадFilmfare Award барои Беҳтарин ҳунарпеша дар нақши дуюмдараҷа 2008Rab Ne Bana Di Jodi  Иҷрои махсус дар суруди "Phir Milenge Chalte Chalte" 2009Aa Dekhen Zarа Симмӣ Чаттерҷӣ 2009All the Best: Fun Begins Ҷанвӣ Чопра 2009Shob Charitro Kalponik Радҳика Митра филми банголӣ 2010Pankh Нандинӣ 2010Lamhaa Азиза 2010Aakrosh Гита 2011Dum Maro Dum Зоей Мендонка 2012Players Рия Тҳапар 2012Jodi Breakers Соналӣ Агниҳотрӣ 2012Raaz 3D Шаная Шекҳар 2013The Lovers Тулаҷа НайкФилми англисӣ 2013Aatma Мая Верма 2014Humshakals Миштӣ 2014Creature 3DАҳана Датт 2015Alone Санҷана/Анҷана

 Силсилафилм 
 Сол Номгӯй  Нақш  2015-2016Darr Sabko Lagta HaiРовӣ/пешбаранда

 Силсилафилми интернетӣ 
 Сол Номгӯй  Нақш Шарҳҳо  2020 Dangerous Неҳа Сингҳ Нахустнамоиш

 Музиквидео 
 Сол Номгӯй  Албум Овозхон Иқт. 1998 "Tu" Kismat Сону Ниғам 2004 "Stolen" Me Against Myself Ҷей Шон

 Ҷоизаҳо 
Феҳристи ҷоизаҳои бадастовардаи Бипаша

Бипаша ду маротиба ҷоизаи "беҳтарин ҳунарпешаи занона", як бор ҷоизаи "беҳтарин бозигари нақши зан" ва се маротиба барои "беҳтарин қаҳрамони манфӣ" - ро ба даст овард. Соли 2016 иштироки ӯ дар филми "Зиндагӣ дар Болливуд" ба ӯ унвони "Беҳтарин ҳунарпешаи боуслуб" -ро дод.

 Эзоҳ 

 Сарчашма 

Саҳифаи Бипаша Басу (Bipasha Basu дар fashionmodeldirectory.com)

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешазанҳои синамои Ҳиндустон
Гурӯҳ:Ҳунарпешазанони асри ХХI
Гурӯҳ:Муделҳои Ҳиндустон
Гурӯҳ:Ҳунарпешазанҳои синамои ҳиндӣ
Гурӯҳ:Ҳунарпешазанҳои синамои томилӣ
Гурӯҳ:Ҳунарпешазанҳои синамои телугу
Гурӯҳ:Ҳунарпешазанҳои синамои банголӣ
Гурӯҳ:Ғолибони Filmfare Awards